पाकिस्तानलाई भारतले दियो ३५७ रनको लक्ष्य
एसिया कपअन्तर्गत सुपर-४ को खेलमा भारतले पाकिस्तानलाई ३५७ रनको लक्ष्य दिएको छ । आइतबार वर्षाले रोकिएको खेल सोमबार पुन: सुरु भएको हो । 
काठमाडौँ — एसिया कपअन्तर्गत सुपर-४ को खेलमा भारतले पाकिस्तानलाई ३५७ रनको लक्ष्य दिएको छ । आइतबार वर्षाले रोकिएको खेल सोमबार पुन: सुरु भएको हो । कोलम्बोमा टस हारेर पहिले ब्याटिङ गरेको भारतले निर्धारित ५० ओभरमा २ विकेटको क्षतिमा ३५६ रन बनाएको हो । भारतका लागि विराट कोहली र केएल राहुलले शतकीय पारी खेले । कोहलीले ९४ बलमा ९ चौका र ३ छक्काको सहयोगमा १२२ रन बनाए । कोहलीले सबैभन्दा छिटो १३ हजार रनसमेत बनाए ।त्यस्तै केएल राहुलले १०६ बलमा १२ चौका र २ छक्काको सहयोगमा १११ रन बनाए । पाकिस्तानका लागि शाहीन शाह अफ्रिदी र शादाब खानले १/१ विकेट लिए । 